**ZÁPIS DO MATERSKEJ ŠKOLY KOSTOLNÁ VES**

**Termín prijímania žiadostí na pred primárne vzdelávanie na školský rok**

**2022/2023: 9.-12. mája 2022**

**Miesto: MŠ Kostolná Ves**

**Čas: 10.00-15.30 hod**

Žiadosť bude k dispozícii v MŠ . Je prípustná aj vlastná žiadosť, ktorá musí obsahovať náležitosti v zmysle školského zákona 245/2008 § 11 ods.6.

Vyplnenú žiadosť, podpísanú oboma rodičmi, s potvrdením všeobecného lekára pre deti a dorast o zdravotnej spôsobilosti (ktorého súčasťou je aj údaj o povinnom očkovaní/ následne rodič doručí:

* osobne do MŠ
* poštou na adresu Materská škola, 97226 Kostolná Ves 62
* kuriérom
* odoslaním naskenovaného tlačiva prostredníctvom e mailu na adresu: mskostolnaves@gmail.com

**Termín doručenia: 31.máj 2022**

Na pred primárne vzdelávanie sa prijímajú deti v súlade so zákonom 596/2003 Z. z. o štátnej správe v školstve a školskej samospráve, v súlade s § 59 zákona č. 245/2008 Z.z. o výchove a vzdelávaní /Školský zákon/ a o zmene a doplnení niektorých zákonov a uznesení neskorších predpisov.

Pri posudzovaní žiadosti sa bude prihliadať na vek dieťaťa, kapacitné možnosti materskej školy a na podmienky prijatia.

Prijímajú sa deti od 3-6 rokov, prípadne aj deti 2,5 ročné, ktoré majú osvojené hygienické návyky.

Prijímajú sa deti k začiatku šk. roka a priebežne, ak to umožní kapacita materskej školy.

Podľa § 28a ods.1.zákona 245/2008 Z.z. o výchove a vzdelávaní, pre dieťa, ktoré k 31.8.2022 dosiahlo 5 rokov veku, je pred primárne vzdelávanie povinné.

**PODMIENKY PRIJÍMANIA:**

V zmysle zákona č.245/2008 § 59 sa prednostneprijímajú deti, pre ktoré je pred primárne vzdelávanie povinné:

1. deti , ktoré dovŕšia piaty rok veku do 31.augusta 2022
2. deti pokračujúce v plnení pred primárneho vzdelávania

**OSTATNÉ PODMIENKY PRIJÍMANIA DETÍ DO MATERSKEJ ŠKOLY:**

V prípade zvýšeného záujmu zákonných zástupcov o prijatie detí do MŠ Kostolná Ves, 62,97226 Nitrianske Rudno budú uprednostnené po prijatí detí plniacich povinné pred primárne vzdelávanie tieto deti:

1. deti, ktoré do 31.8.2022 nedovŕšia vek 5 rokov a zákonný zástupca bude písomne žiadať o predčasné zaškolenie, pričom predloží so žiadosťou aj písomný súhlas príslušného zariadenia poradenstva a prevencie, písomný súhlas všeobecného lekára pre deti a dorast
2. ktorých súrodenci sú už prijatí do MŠ Kostolná Ves 62 a navštevujú  materskú školu.
3. výnimočne mladšie deti, ktoré majú osvojené základné hygienické a seba obslužné návyky a sú primerane samostatné ( nemajú plienky, fľašu, cumeľ, samostatne sa najedia lyžicou, pijú z pohára, používajú WC, oblečú si základné časti odevu, obujú sa, s trvalým pobytom Kostolná Ves
4. ostatné, v závislosti od voľnej kapacity, podľa veku:
* deti, ktoré dovŕšia vek 5 rokov
* deti, ktoré dovŕšia vek 4 roky
* deti, ktoré dovŕšili vek 3 roky